
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 18P/8/2026 7626200220 29. 04. 2026 JUDr. Jana Macalová ECLI:SK:OSSN:2026:7626200220.5
Rozsudok bez odôvodnenia Okresný súd Spišská Nová Ves sudkyňou JUDr. Janou Macalovou v právnej veci maloletých detí: A. B., nar. XX.XX.XXXX a C. B., nar. XX.XX.XXXX, obe trvale bytom C. XXX/X, D. A., zastúpené kolíznym opatrovníkom Úradom práce, sociálnych vecí a rodiny Spišská Nová Ves, deti rodičov matka: D. B., nar. XX.XX.XXXX, trvale bytom C. XXX/X, D. A., právne zastúpená Advokátskou kanceláriou JUDr. Budziková & JUDr. Dachová, s.r.o. so sídlom nám. sv. Egídia č. 41/95, Poprad, IČO: 47 257 113 a otec: E. B., nar. XX.XX.XXXX, trvale bytom C. XXX/X, D. A., t.č. F. XX, právne zastúpený Mgr. Luciou Lorenčíkovou, advokátkou so sídlom Murgašova 86/1, Poprad, IČO: 50 053 167, v konaní o návrhu matky na úpravu rodičovských práv a povinností k maloletým deťom takto rozhodol: I. S c h v a ľ u j e dohodu rodičov v tomto znení: Maloletý A. B., nar. XX.X.XXXX a maloletá C. B., nar. XX.X.XXXX sa zverujú do osobnej starostlivosti matky. Obaja rodičia budú maloleté deti zastupovať a spravovať ich majetok. Otec sa zaväzuje prispievať na výživu maloletého A. a C. sumou vo výške 150 eur mesačne na každé dieťa vždy do 15-teho dňa v mesiaci vopred k rukám matky, počnúc od 1.5.2026 opakovane do budúcna. Otec je oprávnený stýkať sa s maloletým A. a C. každý nepárny týždeň v roku od štvrtku od 15,30 hod. kedy maloleté deti vyzdvihne v predškolskom zariadení, ktoré navštevujú do nasledujúceho pondelka párneho týždňa do 8,00 hod. kedy deti odovzdá do predškolského zariadenia, ktoré navštevujú. V čase neprítomnosti detí v predškolskom zariadení otec deti prevezme na styk v stanovenom čase od matky a po ukončení styku jej deti vráti v mieste jej bydliska. Matka deti na styk s otcom riadne pripraví. II. Žiaden z účastníkov nemá nárok na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

